title: • Toʻlov kartangizni yoʻqotsangiz, bu haqida karta yetkazib 
  beruvchiga zudlik bilan xabar bering.
  •
text: |
  • Toʻlov kartangizni yoʻqotsangiz, bu haqida karta yetkazib
  beruvchiga zudlik bilan xabar bering.
  • Pdf ko'rish
  |
  bet | 192/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslik• Toʻlov kartangizni yoʻqotsangiz, bu haqida karta yetkazib
  beruvchiga zudlik bilan xabar bering.
  • PIN-kodingizni kiritayotganda sizni hech kim
  kuzatmayotganiga ishonch hosil qiling.
  Bulut
  Bulutli dasturlar – maʼlumotlar va dasturlarning
  kompyuteringiz qattiq diskida emas, internetdagi
  markazlashgan joyda saqlanishidir.
  KALIT SOʻZLAR
  Bulut: baʼzida nimadir “bulut”da saqlanishi haqida
  gapiramiz. Bu internetda saqlanadigan va internet orqali
  foydalaniladigan dasturiy ilovalar va maʼlumotlarga
  taalluqlidir. Bulutli dasturlar maʼlumotlarimiz qayerda
  saqlanishini oʻylash shart emasligini anglatadi. Chunki bulutli
  dasturlar yordamida biz qayerda boʻlsak, ular ham oʻsha yerda
  boʻladi.
  Bulutli dasturlarning xavfsizligi bilan bogʻliq muammolar
  butun dunyoda mavjud. Bular butun dunyoda qonunlarni
  qabul qiladigan shaxslar uchun asosiy muammolardir:
  • Maʼlumotlar oqimi mamlakatlar chegarasini kesib oʻtadi.
  • Aksariyat maʼlumotlarni saqlash serverlari AQSHda
  joylashgan. Biroq ulardan turli mamlakatlardagi shaxslar
  foydalanadi. Shu bois maʼlumotlar yuboruvchidan serverga
  uzatilganida qaysi mamlakatning qaysi qonuni ularning
  maxfiyligini tartibga solishi lozimligi aniq emas.
  • Maʼlumotlarni saqlashda bulutli dasturlardan
  foydalanuvchi shaxslar oʻz maʼlumotlarini maxfiy deb
  oʻylaydi. Chunki bu ularning mulki hisoblanadi. Biroq
  maʼlumotlar saqlanadigan joy (internet) ularga tegishli
  emas.
  Bu kabi huquqiy noaniqlik sharoitida yagona yechim oʻz
  maʼlumotlari uchun masʼuliyatni oʻz zimmasiga olishdir.
  Sizga yordam berishi mumkin boʻlgan bir nechta maslahat
  quyidagilardan iborat:
  • Maxfiy maʼlumotlarni bulutda saqlamang.
  • Bulut-provayderingiz xotirasi qanday ishlashini bilish uchun
  mayda shriftda yozilgan yozuvni oʻqib chiqing.
  • Barcha parollaringizga oʻta jiddiy yondoshing. Elektron
  pochtangiz login va parolidan boshqa biror maqsadlarda
  foydalanmang. Chunki barcha login maʼlumotlaringiz va
  unutilgan parol maʼlumotlari elektron pochtangizga keladi.
  |
  | |